Filippiinien kansalaisuus

**Filippiinien kansalaisuus** on laillinen suhde yksityishenkilön ja Filippiinien tasavallan välillä. Maassa noudatetaan lähtökohtaisesti ius sanguinis -periaatetta.

## Kansalaisuuden saaminen syntymällä
Syntyperäisiä filippiiniläisiä ovat sellaiset henkilöt, joiden vanhemmista vähintään toisella on Filippiinien kansalaisuus lapsen syntyessä. Henkilö, joka on syntynyt ennen 17. tammikuuta 1977 kansalaisuuden omaavalle äidille, lasketaan syntyperäisiksi Filippiinien kansalaiseksi.

## Kansalaisuuden saaminen perimällä
Filippiinien kansalaisuus perimällä antaa oikeuden asua, työskennellä ja omistaa omaisuutta Filippiineillä sekä osallistua vaaleihin ja nauttia kansalaisen eduista. Se perustuu ius sanguinis -periaatteeseen, eli kansalaisuus määräytyy filippiiniläisen sukujuuren kautta. Sen saamiseksi vaaditaan dokumentoitu todistus esi-isistä, ja hakemus tehdään suurlähetystöön tai konsulaattiin. Filippiinit sallii tässä tapauksessa kaksoiskansalaisuuden, mikä mahdollistaa alkuperäisen kansalaisuuden säilyttämisen. Kansalaisuus perimällä vahvistaa yhteyden kulttuuriin, perheeseen ja historiaan sekä tarjoaa mahdollisuuden osallistua yhteiskuntaan ja perintöoikeuksiin.

## Kansalaisuuden saaminen hakemuksella
Hakemuksen perusteella kansalaisuus voidaan myöntää henkilölle, joka täyttää seuraavat ehdot:

* vähintään 21-vuotias
* on asunut maassa yhtäjaksoisesti vähintään 10 vuotta 
* on todettu hyvämaineiseksi, uskoo Filippiinien perustuslaissa oleviin periaatteisiin ja on maassa asuessaan käyttäytynyt kunnolla
* omistaa kiinteistöjä vähintään 5000 peson edestä tai harjoittaa jotain laillista ammattia/yritystoimintaa
* osaa puhua ja kirjoittaa joko englantia, espanjaa tai jotain Filippiineillä tavattavaa merkittävää kieltä
* on ilmoittanut mahdolliset alaikäiset kouluikäiset lapsensa valtion tunnustamaan kouluun, jossa Filippiinien historia ja yhteiskuntajärjestys ovat osa opetussuunnitelmaa

Vaadittua 10 vuoden oleskeluaikaa lyhennetään puoleen, mikäli hakija täyttää jonkun seuraavista ehdoista:

* on palvellut Filippiinejä kansallisella, maakunnallisella tai kunnallisella tasolla
* on luonut Filippiineille jonkun uuden teollisuudenalan tai tuonut maahan jonkun hyödyllisen keksinnön
* on naimisissa filippiiniläisen naisen kanssa
* on toiminut opettajana Filippiineillä vähintään kahden vuoden ajan
* on syntynyt Filippiinien maaperällä  

### Special Resident Retiree’s Visa
Special Resident Retiree’s Visa (SRRV) mahdollistaa pysyvän oleskelun Filippiineillä vähintään 35-vuotiaille. Viisumin myöntää Philippines Retirement Authority (PRA), ja sen haltija voi muuttaa maahan vapaasti, työskennellä erillisluvalla ja hyötyä eläkkeiden verovapaudesta sekä tullieduista. SRRV Smile -luokka vaatii 20&nbsp;000 Yhdysvaltain dollarin talletuksen eläketilille, joka kattaa myös kaksi huollettavaa, ja ylimääräiset huollettavat vaativat lisätalletuksen. Viisumia varten tarvitaan muun muassa talletustodistus, lääkärintodistus, poliisitodistus ja sairausvakuutus. Kaksoiskansalaisuus ei ole sallittu, mutta perheenjäsenet voidaan liittää. Viisumin kustannus on 20&nbsp;000–35&nbsp;000 dollaria riippuen perheen koosta, ja sen haltija voi matkustaa 86 maahan ilman viisumia.

## Kaksoiskansalaisuus ja kansalaisuuden menettäminen
Lain mukaan kaksoiskansalaisuus on mahdollista vain, mikäli henkilö on syntyperäinen filippiiniläinen, joka saa jonkun toisen maan kansalaisuuden hakemuksella. Henkilöt, jotka ovat aikaisemmin menettäneet Filippiinien kansalaisuutensa saatuaan jonkun toisen maan kansalaisuuden, voivat saada Filippiinien kansalaisuutensa takaisin, mikäli eivät ole luopuneet siitä erikseen ja vannovat kansalaisuusvalan.

Vuoden 1935 perustuslain mukaan kansalaisuuden menettäminen on mahdollista seuraavissa tapauksissa:

* saa jonkun toisen maan kansalaisuuden hakemuksella
* on oma-aloitteisesti luopunut kansalaisuudestaan
* vannoo uskollisuudenvalan jollekin toiselle valtiolle ollessaan vähintään 21-vuotias
* palvelee vieraan valtion asevoimissa
* henkilön naturalisaatiotodistus perutaan
* on todettu rintamakarkuriksi sodan aikana eikä ole saanut tähän liittyen armahdusta
* menee naimisiin ulkomaalaisen miehen kanssa ja saa tätä kautta automaattisesti toisen valtion kansalaisuuden (koskee vain naisia)

## Lähteet

* 

### Viitteet